title: Komisijas Īstenošanas regula (ES) 2020/1769 (2020. gada 25. novembris) par apropriāciju, kas pārnestas no 2020. finanšu gada, atlīdzināšanu saskaņā ar Eiropas Parlamenta un Padomes Regulas (ES) Nr. 1306/2013 26. panta 5. punktu

text:
                  27.11.2020

                  LV

                  Eiropas Savienības Oficiālais Vēstnesis

                  L 398/4

         KOMISIJAS ĪSTENOŠANAS REGULA (ES) 2020/1769
         (2020. gada 25. novembris)
         par apropriāciju, kas pārnestas no 2020. finanšu gada, atlīdzināšanu saskaņā ar Eiropas Parlamenta un Padomes Regulas (ES) Nr. 1306/2013 26. panta 5. punktu
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (2013. gada 17. decembris) (ES) Nr. 1306/2013 par kopējās lauksaimniecības politikas finansēšanu, pārvaldību un uzraudzību un Padomes Regulu (EEK) Nr. 352/78, (EK) Nr. 165/94, (EK) Nr. 2799/98, (EK) Nr. 814/2000, (EK) Nr. 1290/2005 un (EK) Nr. 485/2008 (1) atcelšanu un jo īpaši tās 26. panta 6. punktu,
         apspriedusies ar Lauksaimniecības fondu komiteju,
         tā kā:

                     (1)

                     Saskaņā ar Eiropas Parlamenta un Padomes Regulas (ES, Euratom) 2018/1046 (2) 12. panta 2. punkta pirmās daļas d) apakšpunktu apropriācijas, par kurām nav notikusi saistību uzņemšanās un kuras attiecas uz Regulas (ES) Nr. 1306/2013 4. panta 1. punktā minētajām darbībām, ko finansē Eiropas Lauksaimniecības garantiju fonds (ELGF), var pārnest uz nākamo finanšu gadu. Šāda pārnešana nedrīkst pārsniegt 2 % no sākotnējām Eiropas Parlamenta un Padomes nobalsotajām apropriācijām un Eiropas Parlamenta un Padomes Regulas (ES) Nr. 1307/2013 (3) 8. pantā minēto tiešo maksājumu korekcijas summu, kas piemērota iepriekšējā finanšu gadā.

                     (2)

                     Saskaņā ar Regulas (ES) Nr. 1306/2013 26. panta 5. punktu, atkāpjoties no Regulas (ES, Euratom) 2018/1046 12. panta 2. punkta trešās daļas, dalībvalstīm šādi pārnestās apropriācijas, kas minētas Regulas (ES, Euratom) 2018/1046 12. panta 2. punkta pirmās daļas d) apakšpunktā, ir jāatlīdzina galīgajiem saņēmējiem, uz kuriem finanšu gadā, uz ko apropriācijas tiek pārnestas, attiecas korekcijas likme. Minētā atlīdzināšana attiecas tikai uz galīgajiem saņēmējiem tajās dalībvalstīs (4), kurās iepriekšējā finanšu gadā tika piemērota finanšu disciplīna.

                     (3)

                     Nosakot atlīdzināmo pārnesto apropriāciju summu, saskaņā ar Regulas (ES) Nr. 1306/2013 26. panta 7. punktu ir jāņem vērā minētās regulas 25. pantā noteiktās summas, kuras paredzētas rezervei krīzes situācijām lauksaimniecības nozarē un kuras līdz finanšu gada beigām krīzes pasākumiem nav izmantotas.

                     (4)

                     Saskaņā ar Komisijas Īstenošanas regulas (ES) 2019/1928 (5) 1. panta 1. punktu, lai izveidotu rezervi krīzes situācijām, tiešajiem maksājumiem attiecībā uz 2019. kalendāro gadu piemēro finanšu disciplīnu. 2020. finanšu gadā rezerve krīzes situācijām nav pieprasīta.

                     (5)

                     Lai nodrošinātu to, ka neizmantoto apropriāciju summas, kas finanšu disciplīnas piemērošanas rezultātā tiek atlīdzinātas galīgajiem saņēmējiem, ir samērīgas ar finanšu disciplīnas korekcijas summu, ir lietderīgi Komisijai noteikt summas, kas dalībvalstīm pieejamas atlīdzināšanai.

                     (6)

                     Lai izvairītos no tā, ka dalībvalstis minēto atlīdzinājumu saņemšanai ir spiestas veikt papildu maksājumu, šī regula jāpiemēro no 2020. gada 1. decembra. Tādējādi ar šo regulu noteiktās summas ir galīgas un, neskarot samazinājumus, ko veic saskaņā ar Regulas (ES) Nr. 1306/2013 41. pantu, tās piemēro visām citām korekcijām, kas ņemtas vērā atbilstīgi Regulas (ES) Nr. 1306/2013 18. panta 3. punktam pieņemtajā lēmumā par mēneša maksājumiem attiecībā uz dalībvalstu maksājumu aģentūru veiktajiem izdevumiem par 2020. gada oktobri, un visiem atskaitījumiem un papildu maksājumiem, kas jāveic saskaņā ar minētās regulas 18. panta 4. punktu, vai visiem lēmumiem, ko pieņems saistībā ar grāmatojumu noskaidrošanas procedūru.

                     (7)

                     Saskaņā ar Regulas (ES, Euratom) 2018/1046 12. panta 2. punkta ievadfrāzi apropriācijas, par kurām nav notikusi saistību uzņemšanās, drīkst pārnest vienīgi uz nākamo finanšu gadu. Tāpēc ir lietderīgi, ka dalībvalstu izdevumu atbilstības datumus saistībā ar atlīdzināšanu, ko veic saskaņā ar Regulas (ES) Nr. 1306/2013 26. panta 5. punktu, Komisija nosaka, ņemot vērā lauksaimniecības finanšu gadu, kas definēts minētās regulas 39. pantā.

                     (8)

                     Tā kā pārnesamās un pieejamās summas attiecas uz 2021. gada budžetu, no Līguma par Lielbritānijas un Ziemeļīrijas Apvienotās Karalistes izstāšanos no Eiropas Savienības un Eiropas Atomenerģijas kopienas 135. panta 1. punkta izriet, ka šajā regulā nav jānosaka summa attiecībā uz Apvienoto Karalisti.

                     (9)

                     Lai ņemtu vērā īso laiku, kas paziņojumu par dalībvalstu īstenoto 2020. gada ELGF apropriāciju izpildi dalītās pārvaldības ietvaros laikposmā no 2019. gada 16. oktobra līdz 2020. gada 15. oktobrim šķir no 2020. gada 1. decembra, kad jāsāk piemērot šo regulu, šai regulai būtu jāstājas spēkā dienā, kad to publicē Eiropas Savienības Oficiālajā Vēstnesī,

               IR PIEŅĒMUSI ŠO REGULU.

            1. pants
            Apropriāciju summas, kas no 2020. finanšu gada tiks pārnestas saskaņā ar Regulas (ES, Euratom) 2018/1046 12. panta 2. punkta pirmās daļas d) apakšpunktu un trešo daļu un kas saskaņā ar Regulas (ES) Nr. 1306/2013 26. panta 5. punktu dalībvalstīm ir darītas pieejamas izdevumu atlīdzināšanai galīgajiem saņēmējiem, uz kuriem 2021. finanšu gadā attiecas korekcijas likme, ir noteiktas šīs regulas pielikumā.
            Uz summām, kas tiks pārnestas, attiecas lēmums par pārnešanu, kuru Komisija pieņem saskaņā ar Regulas (ES, Euratom) 2018/1046 12. panta 3. punktu.

            2. pants
            Par dalībvalstu izdevumiem saistībā ar pārnesto apropriāciju atlīdzināšanu Savienības finansējumu var saņemt tikai tad, ja attiecīgās summas saņēmējiem ir izmaksātas pirms 2021. gada 16. oktobra.

            3. pants
            Šī regula stājas spēkā dienā, kad to publicē Eiropas Savienības Oficiālajā Vēstnesī.
            To piemēro no 2020. gada 1. decembra.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 25. novembrī

                  Komisijas

                  un tās priekšsēdētājas vārdā –

                  Lauksaimniecības un lauku attīstības ģenerāldirektorāta

                  ģenerāldirektors

                  Wolfgang BURTSCHER

            (1)  OV L 347, 20.12.2013., 549. lpp.

            (2)  Eiropas Parlamenta un Padomes Regula (ES, Euratom) 2018/1046 (2018. gada 18. jūlijs) par finanšu noteikumiem, ko piemēro Savienības vispārējam budžetam, ar kuru groza Regulas (ES) Nr. 1296/2013, (ES) Nr. 1301/2013, (ES) Nr. 1303/2013, (ES) Nr. 1304/2013, (ES) Nr. 1309/2013, (ES) Nr. 1316/2013, (ES) Nr. 223/2014, (ES) Nr. 283/2014 un Lēmumu Nr. 541/2014/ES un atceļ Regulu (ES, Euratom) Nr. 966/2012 (OV L 193, 30.7.2018., 1. lpp.).

            (3)  Eiropas Parlamenta un Padomes Regula (ES) Nr. 1307/2013 (2013. gada 17. decembris), ar ko izveido noteikumus par lauksaimniekiem paredzētiem tiešajiem maksājumiem, kurus veic saskaņā ar kopējās lauksaimniecības politikas atbalsta shēmām, un ar ko atceļ Padomes Regulu (EK) Nr. 637/2008 un Padomes Regulu (EK) Nr. 73/2009 (OV L 347, 20.12.2013., 608. lpp.).

            (4)  Saskaņā ar Regulas (ES) Nr. 1307/2013 8. panta 2. punktu finanšu disciplīnu 2020. finanšu gadā nepiemēro Horvātijai.

            (5)  Komisijas Īstenošanas regula (ES) 2019/1928 (2019. gada 19. novembris), ar ko Eiropas Parlamenta un Padomes Regulā (ES) Nr. 1306/2013 paredzēto tiešo maksājumu korekcijas likmi pielāgo attiecībā uz 2019. kalendāro gadu un atceļ Komisijas Īstenošanas regulu (ES) 2019/916 (OV L 299, 20.11.2019., 49. lpp.).


title: Komisijas Īstenošanas regula (ES) 2020/1773 (2020. gada 26. novembris), ar kuru groza Regulu (EK) Nr. 429/2008, ar ko paredz sīki izstrādātus noteikumus, lai piemērotu Eiropas Parlamenta un Padomes Regulu (EK) Nr. 1831/2003 attiecībā uz pieteikumu sagatavošanu un noformēšanu un barības piedevu novērtēšanu un apstiprināšanu (Dokuments attiecas uz EEZ)

text:
                  27.11.2020

                  LV

                  Eiropas Savienības Oficiālais Vēstnesis

                  L 398/19

         KOMISIJAS ĪSTENOŠANAS REGULA (ES) 2020/1773
         (2020. gada 26. novembris),
         ar kuru groza Regulu (EK) Nr. 429/2008, ar ko paredz sīki izstrādātus noteikumus, lai piemērotu Eiropas Parlamenta un Padomes Regulu (EK) Nr. 1831/2003 attiecībā uz pieteikumu sagatavošanu un noformēšanu un barības piedevu novērtēšanu un apstiprināšanu
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (EK) Nr. 1831/2003 (2003. gada 22. septembris) par dzīvnieku ēdināšanā lietotām piedevām (1) un jo īpaši tās 7. panta 4. punktu,
         apspriedusies ar Eiropas Pārtikas nekaitīguma iestādi,
         tā kā:

                     (1)

                     Komisijas Regula (EK) Nr. 429/2008 (2) nosaka sīki izstrādātus noteikumus Regulas (EK) Nr. 1831/2003 īstenošanai attiecībā uz barības piedevu atļaujas pieteikumu sagatavošanu un noformēšanu un šādu pieteikumu novērtēšanu.

                     (2)

                     Eiropas Parlamenta un Padomes Regulas (ES) 2019/1381 (3) mērķis ir palielināt Savienības riska novērtēšanas pārredzamību un ilgtspēju pārtikas aprites ķēdē. Tāpēc minētā regula groza Eiropas Parlamenta un Padomes Regulu (EK) Nr. 178/2002 (4) un Regulu (EK) Nr. 1831/2003, lai stiprinātu barības piedevu atļauju piešķiršanas procedūru pārredzamību.

                     (3)

                     Lai ņemtu vērā nozares īpatnības, Regula (ES) 2019/1381 groza Regulas (EK) Nr. 1831/2003 noteikumus attiecībā uz pārredzamību un konfidencialitāti.

                     (4)

                     Attiecībā uz barības piedevu atļauju piešķiršanu grozījumi, kas ar Regulu (ES) 2019/1381 izdarīti Regulā (EK) Nr. 178/2002, tieši ietekmē arī Regulas (EK) Nr. 429/2008 prasības, kas attiecas uz pieteikuma dokumentācijas sagatavošanu un noformēšanu, tāpēc konsekvences un juridiskās noteiktības labad minētās prasības ir jāpielāgo. Regula (EK) Nr. 429/2008 būtu jāgroza, nosakot vajadzīgos papildus noteikumus attiecībā uz pieteikuma dokumentācijas sagatavošanu un noformēšanu.

                     (5)

                     Konkrētāk, Regulas (EK) Nr. 429/2008 noteikumi būtu jāpielāgo attiecībā uz konfidencialitātes pieprasījumiem, tās informācijas un datu formātu, kas pamato pieteikumus, kuriem vajadzētu būt elektroniskiem un būs jāatbilst standartizētiem datu formātiem, dokumentācijas kopsavilkuma koncepciju sakarā ar pārredzamības principu, kas noteikts Regulā (ES) 2019/1381, un atsauci uz pētījumiem, kas paziņoti saskaņā ar Regulas (EK) Nr. 178/2002 32.b pantu.

                     (6)

                     Šī regula būtu jāpiemēro no 2021. gada 27. marta un pieteikumiem un dokumentācijai, kuri iesniegti no minētā datuma, kas ir Regulas (ES) 2019/1381 piemērošanas diena.

                     (7)

                     Tāpēc Regula (EK) Nr. 429/2008 būtu attiecīgi jāgroza.

                     (8)

                     Šajā regulā noteiktie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

               IR PIEŅĒMUSI ŠO REGULU.

            1. pants
            Grozījumi Regulā (EK) Nr. 429/2008
            Regulu (EK) Nr. 429/2008 groza šādi:

                        1)

                        regulas 2. panta 2. punktu aizstāj ar šādu:

                           “2.   Pirms standartizēto datu formātu pieņemšanas saskaņā ar Eiropas Parlamenta un Padomes Regulas (EK) Nr. 178/2002 (*1) 39.f pantu pieteikumu un dokumentāciju, izmantojot Komisijas nodrošināto elektronisko iesniegšanas sistēmu, iesniedz elektroniskā formātā, kas dod iespēju dokumentus lejupielādēt, drukāt un meklēt. Pēc standartizēto datu formātu pieņemšanas saskaņā ar Regulas (EK) Nr. 178/2002 39.f pantu pieteikumu un dokumentāciju, izmantojot Komisijas nodrošināto elektronisko iesniegšanas sistēmu, iesniedz saskaņā ar minētajiem standartizētajiem datu formātiem.

                           (*1)  Eiropas Parlamenta un Padomes Regula (EK) Nr. 178/2002 (2002. gada 28. janvāris), ar ko paredz pārtikas aprites tiesību aktu vispārīgus principus un prasības, izveido Eiropas Pārtikas nekaitīguma iestādi un paredz procedūras saistībā ar pārtikas nekaitīgumu (OV L 31, 1.2.2002., 1. lpp.).”;"

                        2)

                        regulas I un II pielikumu groza saskaņā ar šīs regulas pielikumu.

            2. pants
            Stāšanās spēkā un piemērošana
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
            To piemēro no 2021. gada 27. marta un pieteikumiem un dokumentācijai, kas iesniegti no minētās dienas.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 26. novembrī

                  Komisijas vārdā –

                  priekšsēdētāja

               Ursula VON DER LEYEN

            (1)  OV L 268, 18.10.2003., 29. lpp.

            (2)  Komisijas Regula (EK) Nr. 429/2008 (2008. gada 25. aprīlis), ar ko paredz sīki izstrādātus noteikumus, lai piemērotu Eiropas Parlamenta un Padomes Regulu (EK) Nr. 1831/2003 attiecībā uz pieteikumu sagatavošanu un noformēšanu un barības piedevu novērtēšanu un apstiprināšanu (OV L 133, 22.5.2008., 1. lpp.).

            (3)  Eiropas Parlamenta un Padomes Regula (ES) 2019/1381 (2019. gada 20. jūnijs) par ES riska novērtēšanas pārredzamību un ilgtspēju pārtikas aprites ķēdē un ar ko groza Regulas (EK) Nr. 178/2002, (EK) Nr. 1829/2003, (EK) Nr. 1831/2003, (EK) Nr. 2065/2003, (EK) Nr. 1935/2004, (EK) Nr. 1331/2008, (EK) Nr. 1107/2009, (ES) 2015/2283 un Direktīvu 2001/18/EK (OV L 231, 6.9.2019., 1. lpp.).

            (4)  Eiropas Parlamenta un Padomes Regula (EK) Nr. 178/2002 (2002. gada 28. janvāris), ar ko paredz pārtikas aprites tiesību aktu vispārīgus principus un prasības, izveido Eiropas Pārtikas nekaitīguma iestādi un paredz procedūras saistībā ar pārtikas nekaitīgumu (OV L 31, 1.2.2002., 1. lpp.).

            PIELIKUMS
            Regulas (EK) Nr. 429/2008 I un II pielikumu groza šādi:

                        1)

                        I pielikuma 1.5. punktu aizstāj ar šādu:

                                    “1.5.

                                       Pielikumi

                                                ☐

                                                pilnīga dokumentācija;

                                                ☐

                                                dokumentācijas kopsavilkums saskaņā ar Regulas (EK) Nr. 1831/2003 7. panta 3. punkta h) apakšpunktu;

                                                ☐

                                                zinātnisks dokumentācijas kopsavilkums;

                                                ☐

                                                visa informācija par pētījumu paziņojumu saskaņā ar Regulas (EK) Nr. 178/2002 32.b pantu;

                                                ☐

                                                konfidencialitātes pieprasījums saskaņā ar Regulas (EK) Nr. 1831/2003 18. pantu;

                                                ☐

                                                pieteikuma iesniedzēja(-u) administratīvo datu eksemplārs;

                                                ☐

                                                trīs barības piedevas paraugi Kopienas references laboratorijai saskaņā ar Regulas (EK) Nr. 1831/2003 7. panta 3. punkta f) apakšpunktu;

                                                ☐

                                                Kopienas references laboratorijai: materiāla drošības datu lapa;

                                                ☐

                                                Kopienas references laboratorijai: identifikācijas un analīzes sertifikāts; un

                                                ☐

                                                apstiprinājums tam, ka ir samaksāta maksa Kopienas references laboratorijai (Komisijas Regulas (EK) Nr. 378/2005 (*1) 4. pants).

                           (*1)  Komisijas Regula (EK) Nr. 378/2005 (2005. gada 4. marts) par sīki izstrādātiem noteikumiem, lai piemērotu Eiropas Parlamenta un Padomes Regulu (EK) Nr. 1831/2003 attiecībā uz Kopienas references laboratorijas pienākumiem un uzdevumiem saistībā ar pārtikas piedevu atļauju pieteikumiem (OV L 59, 5.3.2005., 8. lpp.).”;"

                        2)

                        II pielikumu groza šādi:

                                    a)

                                    daļā “Vispārīgi aspekti” priekšpēdējo rindkopu pirms virsraksta “Nekaitīguma novērtējums” aizstāj ar šādu:
                                    “Katrā dokumentācijā ir publicējams kopsavilkums un zinātniskais kopsavilkums, kas ļauj identificēt un raksturot attiecīgo piedevu.”;

                                    b)

                                    I iedaļas 1.1. punkta virsrakstu aizstāj ar šādu:

                                                “1.1.

                                                Kopsavilkums saskaņā ar Regulas (EK) Nr. 1831/2003 7. panta 3. punkta h) apakšpunktu”;

                                    c)

                                    1.1.1. punkta d) apakšpunktu aizstāj ar šādu:

                                                “d)

                                                piedevas nekaitīguma un iedarbīguma pētījumi, kā arī visa informācija par pētījumu paziņojumu saskaņā ar Regulas (EK) Nr. 178/2002 32.b pantu;”.

               (*1)  Komisijas Regula (EK) Nr. 378/2005 (2005. gada 4. marts) par sīki izstrādātiem noteikumiem, lai piemērotu Eiropas Parlamenta un Padomes Regulu (EK) Nr. 1831/2003 attiecībā uz Kopienas references laboratorijas pienākumiem un uzdevumiem saistībā ar pārtikas piedevu atļauju pieteikumiem (OV L 59, 5.3.2005., 8. lpp.).”;”


title: Komisijas Īstenošanas regula (ES) 2020/1798 (2020. gada 30. novembris) par atļauju no Corynebacterium glutamicum DSM 32932 iegūtu L-lizīna monohidrohlorīdu un no Corynebacterium glutamicum KFCC 11043 iegūtu L-lizīna sulfātu izmantot par barības piedevām visu sugu dzīvniekiem (Dokuments attiecas uz EEZ)

text:
                  1.12.2020

                  LV

                  Eiropas Savienības Oficiālais Vēstnesis

                  L 402/39

         KOMISIJAS ĪSTENOŠANAS REGULA (ES) 2020/1798
         (2020. gada 30. novembris)
         par atļauju no Corynebacterium glutamicum DSM 32932 iegūtu L-lizīna monohidrohlorīdu un no Corynebacterium glutamicum KFCC 11043 iegūtu L-lizīna sulfātu izmantot par barības piedevām visu sugu dzīvniekiem
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (EK) Nr. 1831/2003 (2003. gada 22. septembris) par dzīvnieku ēdināšanā lietotām piedevām (1) un jo īpaši tās 9. panta 2. punktu,
         tā kā:

                     (1)

                     Regulā (EK) Nr. 1831/2003 noteikts, ka piedevu lietošanai dzīvnieku ēdināšanā jāsaņem atļauja, un paredzēts šādas atļaujas piešķiršanas pamatojums un kārtība.

                     (2)

                     Saskaņā ar Regulas (EK) Nr. 1831/2003 7. pantu ir iesniegti pieteikumi uz atļauju izmantot no Corynebacterium glutamicum DSM 32932 iegūtu L-lizīna monohidrohlorīdu un no Corynebacterium glutamicum KFCC 11043 iegūtu L-lizīna sulfātu. Pieteikumiem ir pievienotas minētās regulas 7. panta 3. punktā prasītās ziņas un dokumenti.

                     (3)

                     Pieteikumi attiecas uz atļauju no Corynebacterium glutamicum DSM 32932 iegūtu L-lizīna monohidrohlorīdu un no Corynebacterium glutamicum KFCC 11043 iegūtu L-lizīna sulfātu izmantot par barības piedevām visu sugu dzīvniekiem, kuras paredzēts klasificēt piedevu kategorijas “uzturfizioloģiskās piedevas” funkcionālajā grupā “aminoskābes, to sāļi un analogi”.

                     (4)

                     Eiropas Pārtikas nekaitīguma iestāde (“Iestāde”) savā 2020. gada 19. marta atzinumā (2) secinājusi, ka ar piedāvātajiem lietošanas nosacījumiem no Corynebacterium glutamicum DSM 32932 iegūts L-lizīns nelabvēlīgi neietekmē ne dzīvnieku veselību, ne patērētāju drošību, ne vidi. Iestāde norādīja uz risku lietotājiem, jo minētā viela uzskatāma par acu kairinātāju. Tāpēc Komisija uzskata, ka būtu jāveic pienācīgi aizsargpasākumi, lai nepieļautu nelabvēlīgu ietekmi uz cilvēka, jo īpaši uz piedevas lietotāju, veselību. Iestāde savā 2020. gada 1. jūlija atzinumā (3) secinājusi, ka ar piedāvātajiem lietošanas nosacījumiem no Corynebacterium glutamicum KFCC 11043 iegūts L-lizīna sulfāts nelabvēlīgi neietekmē ne dzīvnieku veselību, ne cilvēka veselību, ne vidi. Iestāde turklāt secinājusi, ka abas piedevas ir iedarbīgi aminoskābes L-lizīna avoti visu sugu dzīvniekiem un, lai atgremotāju sugām tās būtu tikpat iedarbīgas kā neatgremotāju sugām, piedevas būtu jāpasargā no noārdīšanās spureklī. Iestāde uzskata, ka attiecībā uz uzraudzību pēc laišanas tirgū nekādas īpašas prasības nav vajadzīgas. Tā arī verificējusi ar Regulu (EK) Nr. 1831/2003 izveidotās references laboratorijas iesniegtos ziņojumus par barībā esošās barības piedevas analīzes metodi.

                     (5)

                     No Corynebacterium glutamicum DSM 32932 iegūta L-lizīna monohidrohlorīda un no Corynebacterium glutamicum KFCC 11043 iegūta L-lizīna sulfāta novērtējums liecina, ka Regulas (EK) Nr. 1831/2003 5. pantā paredzētie atļaujas piešķiršanas nosacījumi ir izpildīti. Tāpēc šīs vielas būtu jāatļauj izmantot tā, kā norādīts šīs regulas pielikumā.

                     (6)

                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

               IR PIEŅĒMUSI ŠO REGULU.

            1. pants
            Pielikumā specificētās vielas, kas pieder pie piedevu kategorijas “uzturfizioloģiskās piedevas” un funkcionālās grupas “aminoskābes, to sāļi un analogi”, ir atļauts izmantot par dzīvnieku barības piedevām, ievērojot minētajā pielikumā noteiktos nosacījumus.

            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 30. novembrī

                  Komisijas vārdā –

                  priekšsēdētāja

               Ursula VON DER LEYEN

            (1)  OV L 268, 18.10.2003., 29. lpp.

            (2)  EFSA Journal 2020;18(4):6078.

            (3)  EFSA Journal 2020;18(7):6203.

            PIELIKUMS

                        Piedevas identifikācijas numurs

                        Atļaujas turētāja nosaukums

                        Piedeva

                        Sastāvs, ķīmiskā formula, apraksts, analītiskā metode

                        Dzīvnieku suga vai kategorija

                        Maksimālais vecums

                        Minimālais saturs

                        Maksimālais saturs

                        Citi noteikumi

                        Atļaujas derīguma termiņš

                        mg uz kg kompleksās barības ar mitruma saturu 12 %

                           Kategorija: uzturfizioloģiskās piedevas. Funkcionālā grupa: aminoskābes, to sāļi un analogi.

                        3c322i

                        L-lizīna monohidrohlorīds (tehniski tīrs)

                           Piedevas sastāvs

                        L-lizīna monohidrohlorīda pulveris, kurā ir vismaz 78 % L-lizīna un mitruma saturs nepārsniedz 1,5 %.

                        Visas sugas

                        -

                        -

                        -

                                    1.

                                    Uz piedevas etiķetes norāda lizīna saturu.

                                    2.

                                    Tehniski tīru L-lizīna monohidrohlorīdu drīkst laist tirgū un izmantot par piedevu preparāta veidā.

                                    3.

                                    Barības apritē iesaistītie uzņēmēji nosaka, kādas darbības procedūras un organizatoriskie pasākumi piedevas un premiksu lietotājiem jāveic, lai novērstu iespējamos riskus acīm. Ja ar šādām procedūrām un pasākumiem šos riskus novērst vai līdz minimumam samazināt nav iespējams, ar piedevu un premiksiem rīkojas, izmantojot individuālos aizsardzības līdzekļus.

                                    4.

                                    Uz piedevas un premiksu etiķetes jābūt šādām norādēm: “Pievienojot L-lizīnu, jāņem vērā visas neaizvietojamās un nosacīti neaizvietojamās aminoskābes, lai nepieļautu nesabalansētību.”

                        21.12.2030.

                           Aktīvās vielas raksturojums

                        L-lizīna monohidrohlorīds, kas iegūts fermentācijā ar Corynebacterium glutamicum DSM 32932.
                        Ķīmiskā formula: C6H15ClN2O2

                           CAS numurs: 657-27-2

                           Analītiskās metodes
                            (1)

                        L-lizīna monohidrohlorīda noteikšanai barības piedevā:

                                    —

                                       Food Chemical Codex “L-lysine monohydrochloride monograph” (Pārtikas ķīmisko vielu kodeksa monogrāfija par L-lizīna monohidrohlorīdu).

                              Lizīna kvantitatīvai noteikšanai barības piedevā un premiksos, kas satur vairāk nekā 10 % lizīna:

                                    —

                                    jonapmaiņas hromatogrāfija kombinācijā ar pēckolonnas derivatizāciju un fotometrisko detektēšanu (IEC-VIS/FLD) – EN ISO 17180.

                              Lizīna kvantitatīvai noteikšanai premiksos, barības maisījumos un barības sastāvdaļās:

                                    —

                                    jonapmaiņas hromatogrāfija kombinācijā ar pēckolonnas derivatizāciju un fotometrisko detektēšanu (IEC-VIS), Komisijas Regula (EK) Nr. 152/2009  (2) (III pielikuma F daļa).

                        3c323

                        L-lizīna sulfāts

                           Piedevas sastāvs

                        Granulas, kurās ir vismaz 55 % L-lizīna, ne vairāk kā 22 % sulfāta un mitrums 4 %.

                        Visas sugas

                        -

                        -

                        10 000

                                    1.

                                    Uz piedevas etiķetes norāda L-lizīna saturu.

                                    2.

                                    L-lizīna sulfātu drīkst laist tirgū un izmantot par barības piedevu preparāta veidā.

                                    3.

                                    Uz piedevas un premiksu etiķetes jābūt šādām norādēm: “Pievienojot L-lizīnu, jāņem vērā visas neaizvietojamās un nosacīti neaizvietojamās aminoskābes, lai nepieļautu nesabalansētību.”

                        21.12.2030.

                           Aktīvās vielas raksturojums

                        L-lizīna sulfāts, kas iegūts fermentācijā ar Corynebacterium glutamicum KFCC 11043
                        Ķīmiskā formula: C12H30N4O8S

                           CAS numurs: 60343-69-3

                           Analītiskās metodes
                            (1)

                        Lizīna kvantitatīvai noteikšanai barības piedevā un premiksos, kas satur vairāk nekā 10 % lizīna:

                                    —

                                    jonapmaiņas hromatogrāfija kombinācijā ar pēckolonnas derivatizāciju un fotometrisko detektēšanu (IEC-VIS/FLD) – EN ISO 17180

                              Sulfāta noteikšanai barības piedevā:

                                    —

                                    Eiropas Farmakopejas monogrāfija 20301

                              Lizīna kvantitatīvai noteikšanai premiksos, barības maisījumos un barības sastāvdaļās:

                                    —

                                    jonapmaiņas hromatogrāfija kombinācijā ar pēckolonnas derivatizāciju un fotometrisko detektēšanu (IEC-VIS), Regula (EK) Nr. 152/2009 (III pielikuma F daļa).

               (1)  Sīkāka informācija par analītiskajām metodēm ir pieejama references laboratorijas tīmekļvietnē: https://ec.europa.eu/jrc/en/eurl/feed-additives/evaluation-reports.

               (2)  Komisijas Regula (EK) Nr. 152/2009 ( 2009. gada 27. janvāris), ar ko nosaka paraugu ņemšanas un analīzes metodes barības oficiālajai kontrolei (OV L 54, 26.2.2009., 1. lpp.).


title: Komisijas Īstenošanas regula (ES) 2020/1801 (2020. gada 30. novembris), ar ko attiecībā uz 2020. kalendāro gadu pielāgo tiešo maksājumu korekcijas likmi atbilstīgi Eiropas Parlamenta un Padomes Regulai (ES) Nr. 1306/2013

text:
                  1.12.2020

                  LV

                  Eiropas Savienības Oficiālais Vēstnesis

                  L 402/49

         KOMISIJAS ĪSTENOŠANAS REGULA (ES) 2020/1801
         (2020. gada 30. novembris),
         ar ko attiecībā uz 2020. kalendāro gadu pielāgo tiešo maksājumu korekcijas likmi atbilstīgi Eiropas Parlamenta un Padomes Regulai (ES) Nr. 1306/2013
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) Nr. 1306/2013 (2013. gada 17. decembris) par kopējās lauksaimniecības politikas finansēšanu, pārvaldību un uzraudzību un Padomes Regulu (EEK) Nr. 352/78, (EK) Nr. 165/94, (EK) Nr. 2799/98, (EK) Nr. 814/2000, (EK) Nr. 1290/2005 un (EK) Nr. 485/2008 atcelšanu (1) un jo īpaši tās 26. panta 4. punktu,
         apspriedusies ar Lauksaimniecības fondu komiteju,
         tā kā:

                     (1)

                     Komisijas Īstenošanas regulā (ES) 2020/862 (2) attiecībā uz 2020. kalendāro gadu ir noteikta Regulā (ES) Nr. 1306/2013 paredzētā tiešo maksājumu korekcijas likme. Minētā korekcijas likme ir noteikta, pamatojoties uz informāciju, kas pieejama saistībā ar 2021. gada budžeta projektu, it īpaši ņemot vērā finanšu disciplīnas summu 487,6 milj. EUR, kas paredzēta Regulas (ES) Nr. 1306/2013 25. pantā minētajai rezervei krīzes situācijām lauksaimniecības nozarē.

                     (2)

                     Minētajā korekcijas likmē tika ņemta vērā arī nepieciešamība piemērot finanšu disciplīnu, lai ievērotu Regulas (ES) Nr. 1306/2013 16. pantā noteiktos gada maksimālos apjomus, kā paredzēts minētās regulas 26. panta 1. punktā.

                     (3)

                     Lai gan finanšu disciplīnā prasītā rezerve krīzes situācijām lauksaimniecības nozarē ir 487,6 milj. EUR, provizoriskas aplēses, kas pieejamas saistībā ar gaidāmo Komisijas 2021. gada budžeta projekta grozījumu vēstuli Nr. 1 un attiecas uz prognozēm par tiešajiem maksājumiem un ar tirgu saistītajiem izdevumiem, liecina, ka Īstenošanas regulā (ES) 2020/862 noteiktā finanšu disciplīnas likme tomēr ir jāpielāgo.

                     (4)

                     Attiecīgi, pamatojoties uz Komisijas rīcībā esošo jauno informāciju, saskaņā ar Regulas (ES) Nr. 1306/2013 26. panta 4. punktu korekcijas likme būtu jāpielāgo pirms tā kalendārā gada 1. decembra, uz kuru tā attiecas.

                     (5)

                     Grozītais priekšlikums Padomes regulai, ar ko nosaka daudzgadu finanšu shēmu 2021.–2027. gadam (3), vēl nav pieņemts. Tādēļ piesardzības nolūkos un ņemot vērā to, ka lēmumu pieņemšanas procedūra attiecībā uz minēto regulu jau ir gandrīz pabeigta, korekcijas likmes aprēķināšanā būtu jāizmanto neto atlikums, kas pieejams Eiropas Lauksaimniecības garantiju fonda 2021. finanšu gada izdevumiem 40 368,0 miljonu EUR apmērā (Eiropadomes 2020. gada 21. jūlija secinājumos noteiktais maksimālais apakšapjoms, kas koriģēts, ņemot vērā dalībvalstu paziņotos pārvietojumus starp Eiropas Lauksaimniecības fondam lauku attīstībai paredzētajiem piešķīrumiem un tiešo maksājumu piešķīrumiem).

                     (6)

                     Lauksaimnieki, kuri iesniedz tiešo maksājumu atbalsta pieteikumu par vienu kalendāro gadu (N), maksājumu parasti saņem noteiktā maksājumu periodā, kas ir finanšu gadā (N+1). Tomēr dalībvalstis zināmās robežās drīkst veikt novēlotus maksājumus lauksaimniekiem pēc minētā maksājumu perioda. Šādus novēlotus maksājumus var veikt nākamajā finanšu gadā. Kad konkrētam kalendārajam gadam tiek piemērota finanšu disciplīna, maksājumiem, attiecībā uz kuriem atbalsta pieteikumi ir iesniegti citos kalendārajos gados, nevis kalendārajā gadā, kam piemēro finanšu disciplīnu, korekcijas likme nebūtu jāpiemēro. Tāpēc, lai nodrošinātu vienlīdzīgu attieksmi pret lauksaimniekiem, ir lietderīgi noteikt, ka korekcijas likme ir jāpiemēro tikai tiem maksājumiem, attiecībā uz kuriem atbalsta pieteikumi ir iesniegti kalendārajā gadā, kam piemēro finanšu disciplīnu, neatkarīgi no tā, kad veikts maksājums lauksaimniekiem.

                     (7)

                     Eiropas Parlamenta un Padomes Regulas (ES) Nr. 1307/2013 (4) 8. panta 1. punkts paredz, ka tiešajiem maksājumiem piemēroto korekcijas likmi, kas noteikta saskaņā ar Regulas (ES) Nr. 1306/2013 26. pantu, piemēro tikai tiešajiem maksājumiem, kas pārsniedz 2 000 EUR un kas piešķirami lauksaimniekiem attiecīgajā kalendārajā gadā. Turklāt Regulas (ES) Nr. 1307/2013 8. panta 2. punktā paredzēts, ka pakāpeniskas tiešo maksājumu ieviešanas rezultātā korekcijas likme Horvātijai piemērojama tikai no 2022. gada 1. janvāra. Tāpēc maksājumiem, kurus saņem lauksaimnieki minētajā dalībvalstī, ar šo regulu nosakāmā korekcijas likme nebūtu jāpiemēro.

                     (8)

                     Pielāgotā korekcijas likme būtu jāņem vērā, aprēķinot visus maksājumus, kas lauksaimniekam piešķirami, pamatojoties uz atbalsta pieteikumu, kurš iesniegts par 2020. kalendāro gadu. Skaidrības labad Īstenošanas regula (ES) 2020/862 būtu jāatceļ.

                     (9)

                     Lai nodrošinātu, ka pielāgotā korekcijas likme ir piemērojama no dienas, kad saskaņā ar Regulu (ES) Nr. 1306/2013 jāsākas maksājumiem lauksaimniekiem, šī regula būtu jāpiemēro no 2020. gada 1. decembra,

               IR PIEŅĒMUSI ŠO REGULU.

            1. pants

               1.   Lai noteiktu Regulas (ES) Nr. 1306/2013 25. un 26. pantā paredzēto korekcijas likmi, vienlaikus ievērojot Regulas (ES) Nr. 1307/2013 8. panta 1. punktu, tiešo maksājumu summas, kas lauksaimniekiem piešķiramas atbilstīgi Regulas (ES) Nr. 1307/2013 I pielikumā uzskaitītajām atbalsta shēmām un pārsniedz 2 000 EUR par atbalsta pieteikumu, kurš iesniegts attiecībā uz 2020. kalendāro gadu, samazina, piemērojot korekcijas likmi 2,906192 %.

               2.   Šā panta 1. punktā minētais samazinājums neattiecas uz Horvātiju.

            2. pants
            Īstenošanas regulu (ES) 2020/862 atceļ.

            3. pants
            Šī regula stājas spēkā septītajā dienā pēc tās publicēšanas Eiropas Savienības Oficiālajā Vēstnesī.

            To piemēro no 2020. gada 1. decembra.
            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 30. novembrī

                  Komisijas vārdā –

                  priekšsēdētāja

               Ursula VON DER LEYEN

            (1)  OV L 347, 20.12.2013., 549. lpp.

            (2)  Komisijas Īstenošanas regula (ES) 2020/862 (2020. gada 19. jūnijs), ar ko attiecībā uz 2020. kalendāro gadu nosaka tiešo maksājumu korekcijas likmi atbilstīgi Eiropas Parlamenta un Padomes Regulai (ES) Nr. 1306/2013 (OV L 197, 22.6.2020., 3. lpp.).

            (3)  COM(2020) 443 final.

            (4)  Eiropas Parlamenta un Padomes Regula (ES) Nr. 1307/2013 (2013. gada 17. decembris), ar ko izveido noteikumus par lauksaimniekiem paredzētiem tiešajiem maksājumiem, kurus veic saskaņā ar kopējās lauksaimniecības politikas atbalsta shēmām, un ar ko atceļ Padomes Regulu (EK) Nr. 637/2008 un Padomes Regulu (EK) Nr. 73/2009 (OV L 347, 20.12.2013., 608. lpp.).


title: Komisijas Īstenošanas regula (ES) 2020/1825 (2020. gada 2. decembris), ar ko Īstenošanas regulas (ES) 2019/2072 7. un 8. pantu groza attiecībā uz pagaidu pasākumiem konkrētu augu, augu produktu vai citu objektu ievešanai vai pārvietošanai Savienības teritorijā

text:
                  3.12.2020

                  LV

                  Eiropas Savienības Oficiālais Vēstnesis

                  L 406/58

         KOMISIJAS ĪSTENOŠANAS REGULA (ES) 2020/1825
         (2020. gada 2. decembris),
         ar ko Īstenošanas regulas (ES) 2019/2072 7. un 8. pantu groza attiecībā uz pagaidu pasākumiem konkrētu augu, augu produktu vai citu objektu ievešanai vai pārvietošanai Savienības teritorijā
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) 2016/2031 (2016. gada 26. oktobris) par aizsardzības pasākumiem pret augiem kaitīgajiem organismiem (1) un jo īpaši tās 40. panta 2. punktu un 41. panta 2. punktu,
         tā kā:

                     (1)

                     Komisijas Īstenošanas regulas (ES) 2019/2072 (2) 7. pants sasaistē ar minētās regulas VI pielikumu paredz Regulas (ES) 2016/2031 40. panta 2. punktā minēto sarakstu, kurā norādīti augi, augu produkti un citi objekti, kuru ievešana Savienības teritorijā ir aizliegta, kā arī trešās valstis, trešo valstu grupas vai konkrētas trešo valstu teritorijas, uz kurām attiecas aizliegums.

                     (2)

                     Īstenošanas regulas (ES) 2019/2072 8. panta 1. punkts sasaistē ar minētās regulas VII pielikumu paredz Regulas (ES) 2016/2031 41. panta 2. punktā minēto sarakstu, kurā norādīti trešo valstu izcelsmes augi, augu produkti un citi objekti un attiecīgās īpašās prasības to ievešanai Savienības teritorijā.

                     (3)

                     Turklāt Īstenošanas regulas (ES) 2019/2072 8. panta 2. punkts sasaistē ar minētās regulas VIII pielikumu paredz Regulas (ES) 2016/2031 41. panta 2. punktā minēto sarakstu, kurā norādīti augi, augu produkti un citi objekti, kuru izcelsme ir Savienības teritorijā, un attiecīgās īpašās prasības to pārvietošanai Savienības teritorijā.

                     (4)

                     Kopš Īstenošanas regulas (ES) 2019/2072 pieņemšanas ir kļuvis skaidrs, ka, lai novērstu konkrētus fitosanitāros riskus, kas nav pietiekami novērtēti, dažos izņēmuma gadījumos saskaņā ar Regulas (ES) 2016/2031 28. panta 1. punktu, 30. panta 1. punktu, 40. panta 2. punktu, 41. panta 2. punktu, 42. panta 3. un 4. punktu vai 49. panta 1. punktu ir jāpieņem konkrēti īstenošanas akti, ar kuriem nosaka pagaidu aizliegumus vai īpašas prasības konkrētu augu, augu produktu vai citu objektu ievešanai vai pārvietošanai Savienības teritorijā. Tas ļaus sīkāk novērtēt fitosanitāros riskus, uz kuriem attiecas minētie aizliegumi vai īpašās prasības, un tā noteikt to fitosanitāro statusu.

                     (5)

                     Tāpēc Īstenošanas regulas (ES) 2019/2072 7. un 8. pantā būtu jāparedz, ka attiecīgos aizliegumus vai īpašās prasības piemēro, neskarot minētos aktus.

                     (6)

                     Tāpēc Īstenošanas regula (ES) 2019/2072 būtu attiecīgi jāgroza.

                     (7)

                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

               IR PIEŅĒMUSI ŠO REGULU.

            1. pants
            Grozījumi Īstenošanas regulā (ES) 2019/2072
            Īstenošanas regulu (ES) 2019/2072 groza šādi:

                        1)

                        regulas 7. pantā pievieno šādu daļu:
                        “Pirmo daļu piemēro, neskarot citus saskaņā ar Regulas (ES) 2016/2031 40. panta 2. punktu, 42. panta 3. punktu vai 49. panta 1. punktu pieņemtos aktus, ar ko attiecībā uz konkrētu augu, augu produktu vai citu objektu ievešanu Savienības teritorijā nosaka aizliegumus, kuriem ir pagaidu raksturs un ar kuriem novērš konkrētus fitosanitāros riskus, kas vēl nav pilnībā novērtēti.”;

                        2)

                        regulas 8. pantu groza šādi:

                                    a)

                                    panta 1. punktā pievieno šādu daļu:
                                    “Pirmo daļu piemēro, neskarot citus saskaņā ar Regulas (ES) 2016/2031 41. panta 2. punktu, 42. panta 4. punktu vai 49. panta 1. punktu pieņemtus aktus, ar ko attiecībā uz konkrētu augu, augu produktu vai citu objektu ievešanu Savienības teritorijā nosaka īpašas prasības, kurām ir pagaidu raksturs un ar kurām novērš konkrētus fitosanitāros riskus, kas vēl nav pilnībā novērtēti.”;

                                    b)

                                    panta 2. punktā pievieno šādu daļu:
                                    “Pirmo daļu piemēro, neskarot citus saskaņā ar Regulas (ES) 2016/2031 28. panta 1. punktu, 30. panta 1. punktu, 41. panta 2. punktu, 42. panta 4. punktu vai 49. panta 1. punktu pieņemtus aktus, ar ko attiecībā uz konkrētu augu, augu produktu vai citu objektu pārvietošanu Savienības teritorijā nosaka īpašas prasības, kurām ir pagaidu raksturs un ar kurām novērš konkrētus fitosanitāros riskus, kas vēl nav pilnībā novērtēti.”.

            2. pants
            Stāšanās spēkā
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 2. decembrī

                  Komisijas vārdā –

                  priekšsēdētāja

               Ursula VON DER LEYEN

            (1)  Eiropas Parlamenta un Padomes Regula (ES) 2016/2031 (2016. gada 26. oktobris) par aizsardzības pasākumiem pret augiem kaitīgajiem organismiem, ar ko groza Eiropas Parlamenta un Padomes Regulas (ES) Nr. 228/2013, (ES) Nr. 652/2014 un (ES) Nr. 1143/2014 un atceļ Padomes Direktīvas 69/464/EEK, 74/647/EEK, 93/85/EEK, 98/57/EK, 2000/29/EK, 2006/91/EK un 2007/33/EK (OV L 317, 23.11.2016., 4. lpp.).

            (2)  Komisijas Īstenošanas regula (ES) 2019/2072 (2019. gada 28. novembris), ar ko paredz vienotus nosacījumus Eiropas Parlamenta un Padomes Regulas (ES) 2016/2031 par aizsardzības pasākumiem pret augiem kaitīgajiem organismiem īstenošanai, atceļ Komisijas Regulu (EK) Nr. 690/2008 un groza Komisijas Īstenošanas regulu (ES) 2018/2019 (OV L 319, 10.12.2019., 1. lpp.).